एंटरटेनमेंट डेस्क. 24 नवंबर, 1956 को जन्मे बॉलीवुड एक्टर अनिल कपूर अपनी डायलॉग डिलीवरी के लिए काफी मशहूर हैं। उनके ऐसे कई डायलॉग्स हैं, जो आज भी लोगों की जुबान पर चढ़े हुए हैं। 'एकदम झकास' डायलॉग तो उनकी पहचान बन चुका है, जिसे सुनना लोग आज भी पसंद करते हैं।
साल 1983 में रिलीज हुई फिल्म 'वो सात दिन' से बतौर हीरो डेब्यू करने वाले अनिल अपने करियर के दौरान तेलुगु और कन्नड़ फिल्म में भी काम कर चुके हैं। अनिल की 'मशाल', 'तेजाब', 'बेटा', 'वो सात दिन', 'लम्हे', 'मेरी जंग', 'जांबाज', 'कर्मा', 'मिस्टर इंडिया', 'विरासत' के साथ ऐसी कई फिल्में है, जिनकी तारीफ आज भी की जाती है।
बॉलीवुड में एक्टिंग के साथ उनकी दूसरी पहचान बतौर प्रोड्यूसर है। अपनी टीवी सीरीज '24' के जरिए वो छोटे पर्दे पर भी सफल हो चुके हैं। अनिल के 59वें बर्थडे के मौके पर हम आपको दिखा रहे हैं उनके टॉप 9 डायलॉग्स।
hin_Deva hin_Deva hin_Deva